b'\n_START_ARTICLE_\nFosfolipid\n_START_PARAGRAPH_\nFosfolip\xc3\xadd je molekula, predstavnik polarnih ma\xc5\xa1\xc4\x8dob. Te so po zgradbi podobne trigliceridom ali pravim ma\xc5\xa1\xc4\x8dobam. Sestavljena je iz \xc5\xa1tirih sestavin: na alkoholu (pri fosfogliceridih je to glicerol, pri sfingomielinu pa sfingozin) sta zaestrena dva radikala ma\xc5\xa1\xc4\x8dobnih kislin, na tretjem mestu pa je zaestrena fosforjeva kislina, nanjo pa je vezan \xc5\xa1e drugi alkohol. Fosfolipidi so skupaj z glikolipidi in holesterolom poglavitni gradniki celi\xc4\x8dnih membran in sestavljajo lipidno dvojno plast.'